
SE APROBĂ,

MUNICIPIUL  TIMIŞOARA




 
P R I M A R 


DIRECŢIA EDILITARĂ




GHEORGHE CIUHANDU

SERVICIUL ENERGETIC

NR. SC 2009 - 

R E F E R A T

privind diminuarea capitalului social al S.C.  Colterm S.A. Timisoara

Prin adresa nr. RE2009-2761/02.07.2009  SC Colterm SA solicită trecerea din patrimoniul societăţii în domeniul public al municipiului Timişoara a unor echipamente la care se preconizează a fi făcute investiţii prin programul POS Mediu – Axa 3.
SC COLTERM SA Timisoara este succesoarea in drepturi a fostei Sucursale Electrocentrale Timisoara a SC Termoelectrica SA Bucuresti, urmare a preluarii acesteia de catre Primaria Timisoara prin constituirea SC Termocet 2002 iar mai apoi prin fuziunea dintre producatorul si distribuitorul de energie termica respectiv SC Termocet 2002 SA si SC Calor SA.
Prin HG 104/2002 s-a aprobat transmiterea fără plata a centralelor electrice de termoficare Timişoara din domeniul privat al statului şi din patrimoniul Societăţii Comerciale "Termoelectrica" - S.A. în domeniul public al municipiului Timişoara în administrarea consiliului local.
Prin OUG 78/2002 s-a impus înregistrarea ca societăţi comerciale la registrul comerţului a centralelor termice şi electrice de termoficare iar activele şi pasivele centralelor s-au preluat în evidenţele contabile a noilor societăţi comerciale.
În anul 2008 Municipiul Timişoara a fost selectat între primele 3 oraşe care pot beneficia de asistenţă Phare în vederea pregătirii unui proiect de mediu ce ar permite accesarea finanţării comunitare în cadrul POS Mediu-Axa 3 iar consiliul local a aprobat prin HCL 202/22.04.2008 participarea la cofinanţarea proiectului „Reducerea emisiilor de CO2 din gazele de ardere concomitent cu reducerea emisiilor de NOX din gazele de ardere rezultate din funcţionarea CET Timişoara SUD”.

 În anul 2009 a fost elaborat Master Planul pentru instalaţiile mari de ardere şi sistemul de încălzire centralizată în Municipiul Timişoara  care acoperă întreg sistemul ( producţia, transportul şi distribuţia) de energie termică până în anul 2028. În prezent este în curs de definitivare Studiul de fezabilitate „Retehnologizarea sistemului de termoficare din municipiul Timişoara in vederea conformării la normele de protecţia mediului privind emisiile poluante in aer si creşterea eficientei in alimentarea cu căldură urbana” şi va urma aprobarea lui ce către consiliul local. 
Investiţiile preconizate a fi realizate presupun retehnologizarea a 3 cazane de abur de la CET Timisoara SUD, a 2 cazane de apă fierbinte de la CET Timişoara Centru şi a pompelor de termoficare de la cele două CET-uri.  Lucrările ce se efectuează la cele două CET-uri, automatizarea funcţionării cayanelor, modificarea instalaţiei de ardere, înlocuirea electropompelor şi modernizarea echipamentelor de alimentare cu energie electrică a electropompelor, vor duce la creşterea randamentului cazanelor, imbunatatirea sigurantei in functionare şi conformarea la normele de protectia mediului.
Având in vedere că unul dintre criteriile de eligibilitate a proiectului depus în cadrul Axei prioritare 3 - „Reducerea poluării şi minimizarea efectelor schimbărilor climatice prin reabilitarea sistemelor de încălzire urbană, vizând atingerea ţintelor de eficienţă energetică în zonele prioritare identificate” trebuie să respecte legislaţia în domeniul egalităţii de şanse, dezvoltării durabile, achiziţiilor publice, informării şi publicităţii şi ajutorului de stat şi  faptul ca instalaţiile si echipamentele , a căror retehnologizare si modernizare este necesara , se afla in prezent in evidenţele contabile a mijloacelor fixe ale S.C. Colterm S.A, este necesar ca aceste instalaţii si echipamente sa fie trecute in evidenţele contabile a mijloacelor fixe ale Municipiului Timişoara, acestea fiind în domeniul privat al Municipiului Timişoara.
În baza prevederilor din Legea 213/1998, privind proprietatea publică si regimul juridic al acesteia, a art. 59 din OUG 54/2006 privind regimul contractelor de concesiune de bunuri proprietate publica,
Propunem:
Să se aprobe prin hotărâre a  Consiliul Local al Municipiului Timişoara:

1. scoaterea din evidenta contabila a mijloacelor fixe ale SC Colterm SA Timisoara si trecerea în evidenta contabila a mijloacelor fixe a Municipiului Timisoara a instalaţiilor şi echipamentelor cuprinse în Anexa ce face parte integrantă din hotărâre. Capitalul social al SC Colterm SA se diminuează cu valoarea instalaţiilor şi echipamentelor cuprinse în Anexă.
2. trecerea din domeniul privat al Municipiului Timisoara în domeniul public al Municipiului Timisoara a a instalaţiilor şi echipamentelor mai sus menţionate.
3. concesionarea prin atribuire directa catre S.C.COLTERM S.A. Timisoara, pe perioada contractului de delegare a gestiunii serviciului public de alimentare cu energie termica nr. 216/30.05.2006,  a instalaţiilor şi echipamentelor mai sus menţionate.

